Peste 12 mii de înmatriculări noi la ONRC
În ianuarie 2024, numărul înmatriculărilor de persoane fizice și juridice a crescut cu 2,07% față de aceeași perioadă din 2022. Ele au ajuns la 12.086 înmatriculări. Dintre acestea, 74,7%, adică 9.035, sunt societăți cu răspundere limitată (SRL). Asta arată datele centralizate de către Oficiul Național al Registrului Comerțului (ONRC).
Cele mai multe înmatriculări au fost înregistrate în municipiul București, respectiv 2.630. O creștere de 12,83% față de ianuarie 2023. Urmează, apoi, județele Cluj – 715 (cu o creștere de 17,41%), Ilfov – 682 (cu o creștere de 13,1%), Timiș – 509 (o scădere de 7,79%) și Iași – 465 (o scădere de 9,71%).
La polul opus, numărul cel mai mic de înmatriculări a fost înregistrat anul trecut în județul Covasna – 54. Adică, o scădere cu 25% față de ianuarie 2023. Vin, apoi, județele Tulcea – 78 (o creștere cu 9,86%), Ialomița – 83 (o scădere cu 1,19%) și Caraș-Severin – 86 (o scădere cu 3,37%).
Conform ONRC, domeniile în care au fost realizate cele mai multe înmatriculări sunt: comerțul cu ridicata și cu amănuntul. Apoi, repararea autovehiculelor și motocicletelor (2.300; o scădere de 1,84% față de prima lună din 2023), transport și depozitare (1.468; o creștere de 3,09%) și construcții (1.372; o creștere de 29,43%).
509 firme și PFA-uri au intrat în insolvență în ianuarie
Numărul societăților comerciale și al persoanelor fizice autorizate (PFA) care au intrat în insolvență în ianuarie 2024 a fost de 509. Se înregistrează, astfel, o creștere cu 16,74% față de aceeași perioadă din 2023. Când au fost înregistrate 436 de insolvențe, conform datelor publicate pe site-ul Oficiului Național al Registrului Comerțului (ONRC).
Cele mai multe firme și PFA care au intrat în insolvență au fost înregistrate în București, respectiv 76. Numărul înregistrat este în scădere cu 20,83% față de ianuarie 2023.
În continuare, în ierarhia insolvențelor, se află județele Cluj, cu 53 de insolvențe (în creștere cu 60,61%), Timiș – 51 (în creștere cu 104%), Bihor – 42 (în creștere cu 13,51%) și Ilfov – 34 (în creștere cu 21,43%).
Cele mai puține insolvențe s-au consemnat în județele Covasna – 1 (în scădere cu 75%), Mehedinți – 2 (în scădere cu 66,67%), Harghita – 2 (față de niciuna în ianuarie 2023), Gorj – 2 (similar cu aceeași perioadă din anul anterior), Călărași – 2 (în creștere cu 100%), în timp ce în județul Sălaj nu a fost consemnată nicio insolvență.
În ceea ce privește domeniile de activitate, cel mai mare număr de insolvențe s-a înregistrat în comerțul cu ridicata, amănuntul. Apoi, repararea autovehiculelor și motocicletelor, respectiv 135 (în creștere cu 1,5% în comparație cu ianuarie 2023). Construcții – 104 (în creștere cu 15,56%) și în industria prelucrătoare – 64 (în creștere cu 16,36%).